XYZ (band)

XYZ var det foreslåtte navnet på et prosjekt i 1981, som kunne blitt en supergruppe bestående av Chris Squire og Alan White fra Yes og Jimmy Page fra Led Zeppelin. Navnet er laget for å vise at de var ex Yes og (Led) Zeppelin-medlemmer. Keyboardisten og vokalisten David Lawson var også deltaker i prosjektetDaveLawson.com, biografi.

 Supergruppe 

Page ville at bandet skulle ha en profilert vokalist, og inviterte sin gamle kollega fra Led Zeppelin, Robert Plant, til å bli med i bandet. Plant deltok på kun en øving, den 28. februar 1981, men ville ikke være med i bandet fordi han ikke likte at musikken var så kompleks.Intervju med Alan White på Notes From the Edge, 28. april 1993 

Med en uvillig Robert Plant og ikke minst problemer med management og kontrakter om hvem som skulle være manager for gruppen, Peter Grant eller Brian Lane,Welch, Chris (2003): Close to the Edge: The Story of Yes, rev. utg.. London: Omnibus Press, s. 202. ISBN 978-0711995093Intervju med Alan White på Notes From the Edge, 28. april 1993 ble prosjektet avblåst tidlig i prosessen.

 Bootlegs 

Siden 1994 har et utall bootleg-innspillinger dukket opp. Dette er innspillinger gjort i hjemmestudioet til Chris Squire i Surrey i løpet av april 1981. Det antas at kilden til disse bootlegene er demoer som ble stjålet fra Jimmy Pages hjem i 1987. 

Innholdet på disse bootlegene er fire låter – to instrumentaler og to med vokal. Den ene instrumentale ble senere til sangen «Fortune Hunter» som var åpningssporet på bandet The Firms album Mean Business, den andre ble brukt av Yes på albumet Union, og senere utviklet til låta «Mind Drive» som finnes på Yes-albumet Keys to Ascension 2. 

Det ene kuttet med vokal på kalt «Telephone Secrets» eller «Telephone Spies» var et forsøk på å videreutvikle låta «Song No. 4 (Satellite)» som ble påbegynt under innspillingen av Yes-albumet Drama og utgitt på remaster-utgivelsen av albumet på 2000-tallet.Drama Den fjerde låta ble kalt «And (Do) You Believe It» (eller «Can You See»), og ble i 2001 omarbeidet til låta «Can You Imagine» og utgitt på Yes-albumet Magnification samme år. Det er mulig det ble spilt inn flere låter, men kun disse fire er til nå gjort «tilgjengelige». Ifølge Alan White ble det spilt inn «fire-fem-seks låter».Intervju med Alan White på Notes From the Edge, 28. april 1993

 Etter XYZ 

Etter at XYZ ble avsluttet, ga Squire og White ut singelen «Run with the Fox» i oktober 1981,Chris Squires biografi   før de i 1982 startet bandet Cinema med gitaristen Trevor Rabin. Dette bandet skulle senere omdøpes til Yes.90125I 1984 kom Jimmy Page på scenen sammen med Yes og spilte Beatles-låta «I'm Down» under en konsert i Westfalenhallen i Dortmund i Tyskland.06/24/84 Dortmund DE  Demoer fra dette prosjektet dukket opp på YouTube på slutten av 2000-tallet.

 Personell 
 Jimmy Page – gitar
 Chris Squire – bass, keyboard, vokal
 Alan White – trommer
 David Lawson – keyboard

 Referanser 

 Eksterne lenker 


Kategori:Britiske rockegrupper
Kategori:Progressive band
Kategori:Supergrupper
Kategori:Yes
Kategori:Led Zeppelin